arnastofnun/IGC-2024 huggingface dataset:
Þingræður haldnar á Alþingi Íslendinga



Herra forseti. N. hafði verið beðin að flytja þetta frv. og er efni þess það að staðfesta þegar gerðan hlut. Það mun hafa legið erindi fyrir hv. fjvn. í upphafi þingsins um þetta mál og þá hafa verið ákveðin kaup á húsi í Borgarnesi, sem vera skyldi bústaður fyrir dýralækninn þar. Síðan er þarna farið fram á að selja gamla dýralæknisbústaðinn og mun áður einnig hafa verið búið að auglýsa eftir kaupanda að honum og n. tilkynnt, að fáanlegur væri kaupandi að honum fyrir 600–650 þús. kr., en hitt húsið mun hafa verið keypt fyrir 11/2 millj. kr., eftir því sem okkur nm. var tjáð. Þarna er því verið að gefa 900 þús. kr. á milli hins gamla dýralæknisbústaðar og hins nýja, og ég sé ekki annað en það hljóti að byggjast á því, að það séu meir en nógir peningar í ríkissjóði. 900 þús. kr. eru þarna gefnar á milli og er þó gamla húsið talíð seljanlegt fyrir 600 þús. kr. og virðist því hafa verið íbúðarfært. Ég sá hins vegar enga möguleika á því að koma í veg fyrir þessa sölu, því að hún hafði þegar verið ákveðin að öllu leyti og frv. er sem sé flutt til þess að fá heimildir fyrir þegar afgreiddum málum. Ég taldi rétt, úr því að þessi vitneskja fékkst til handa nm., að hv. þm. fengju einnig um það að vita.



Herra forseti. Það er rétt hjá hv. 5. þm. Vestf., að sá bústaður, sem var keyptur til handa dýralæknisembættinu í Borgarnesi kostaði 11/2 millj. kr. Það er einnig rétt hjá honum, að gamli dýralæknisbústaðurinn var seldur á 615 þús. kr., minnir mig að væri. En mér hefur verið tjáð það af mönnum, sem gjört þekkja til, að sú sala sé mjög hagkvæm og að þetta gamla hús geti engan veginn talizt hentugur dýralæknisbústaður og þurfi endurbóta við, ef hann ætti að vera það áfram og ekki er talið eðlilegt að ráðast í þær endurbætur á þessu húsi. En þegar við hugsum til þess, hvað þeir embættisbústaðir kosta, sem nú er verið að byggja víða um landið fyrir embættismennina, þá efast ég mjög um, að þessi kaup á dýralæknisbústaðnum séu óhagkvæm.
Þingræður haldnar á Alþingi Íslendinga

Forseti (BF): Svo hljóðandi bréf hefur borizt: Reykjavík, 5. apríl 1965. Guðlaugur Gíslason, 3. þm. Sunnl., hefur í dag ritað mér á þessa leið: „Vegna aðkallandi starfa heima fyrir næstu vikur get ég ekki sinnt þingstörfum um nokkurn tíma. Vil ég því leyfa mér að biðja um fjarvistarleyfi og með skírskotun til 138. gr. l. um kosningar til Alþingis óska þess, að 2. varamaður Sjálfstfl. í Suðurlandskjördæmi, Sigfús J. Johnsen kennari í Vestmannaeyjum, taki sæti á Alþingi í fjarveru minni.“ Þetta er yður, herra forseti, hér með tilkynnt með ósk um, að þér látið fram fara í Sþ. rannsókn á kjörbréfi varamanns. Sigurður Bjarnason, forseti Nd. Til forseta Sþ.“ Kjörbréf Sigfúsar J. Johnsens kennara í Vestmannaeyjum liggur hér fyrir, og vil ég biðja hv. kjörbréfanefnd að taka kjörbréfið til rannsóknar. - Fundarhlé.



Herra forseti. Kjörbréfanefnd hefur haft til athugunar kjörbréf Sigfúsar J. Johnsens, 2. varaþingmanns Sjálfstfl. í Suðurlandskjördæmi, en eins og fram kom áðan, hefur hv. 3. þm. Suðurl. óskað eftir því, að varamaður sinn taki sæti á Alþingi og þar sem 1. þm. kjördæmisins situr nú á hv. Alþingi sem varaþm., þá mælir n. með því, að kosning Sigfúsar verði tekin gild og kjörbréfið verði samþ.
Þingræður haldnar á Alþingi Íslendinga



Herra forseti. Fjhn. hefur haldið fund út af þeim formsatriðum í sambandi við frv., sem ég gat um við 2. umr., að væru til athugunar. Hefur n. orðið sammála um að flytja í þessu tilefni nokkrar brtt. við frv., sem útbýtt hefur verið fjölrituðum meðal hv. þdm., og leyfi ég mér hér með að leggja þær fram sem skriflegar brtt. og biðja hæstv. forseta um að leita afbrigða fyrir þeim.
Þingræður haldnar á Alþingi Íslendinga

Á 69. fundi í Nd., 13. apríl, mælti forseti (SB): Þar sem þetta verður síðasti fundur hv. þd. fyrir páskahelgi, leyfi ég mér að óska öllum hv. þm. gleðilegrar páskahátíðar. Utanbæjarþm. árna ég góðrar heimferðar og heimkomu. Að lokum vil ég láta þá ósk í Ijós, að hv. þdm. megi hér allir heilir hittast að loknu hátíðahaldi.



Herra forseti. Ég vil leyfa mér og ég vona, að ég geri það í umboði allra hv. þdm., að þakka hæstv. forseta fyrir samstarfið og fyrir góða og réttláta fundarstjórn og árna honum og fjölskyldu hans alls góðs á páskahátíðinni og vona, að við sjáum hann heilan aftur að páskahléinu loknu. Ég vil biðja hv. þdm. að taka undir þessar óskir mínar til hæstv. forseta. - Dm. risu úr sætum.

Forseti (SB): Ég þakka hv. 5. þm. Vestf, fyrir vinsamleg orð í minn garð og öllum hv. þdm. fyrir að hafa tekið undir þau. Ég endurtek svo árnaðaróskir mínar í garð hv. þm. og segi fundinum slitið.
Þingræður haldnar á Alþingi Íslendinga

Á 41. fundi í Sþ., 13. apríl, mælti forseti (BF): Forsetarhafa í samráði við ríkisstj. ákveðið að hafa hlé á fundum Alþ. vegna páskahátíðarinnar frá deginum í dag að telja og væntanlega til þriðjudagsins 20. apríl n. k. Verður næsti fundur að öðru leyti boðaður með dagskrá. Ég óska því öllum hv. þm. gleðilegrar hátíðar og sömuleiðis starfsfólki þingsins. Þeim þm., sem ferðast heim til sín um hátíðina, óska ég góðrar heimferðar og góðrar heimkomu og vona, að við hittumst allir heilir aftur að loknu páskaleyfi.



Ég þakka hæstv. forseta fyrir góðar óskir hans í okkar garð. Ég leyfi mér að óska honum góðrar heimferðar og gleðilegrar páskahátíðar og vona, að við sjáum hann aftur heilan að loknu páskahléinu. Ég bið menn að taka undir þessar óskír með því að rísa úr sætum. - 
            

Forseti (BF): Ég þakka hv. 1. þm. Austf. fyrir hlýlegar óskir í minn garð og einnig þakka ég undirtektir hv. alþm. Ég endurtek óskir minar um gleðilega páskahátíð og að við megum hittast hér allir heilir að loknu páskaleyfi. Verkefni þessa fundar er þá á enda. Fundi er slitið.
Þingræður haldnar á Alþingi Íslendinga

Flm. (Eysteinn Jónsson) : Herra forseti. Þetta frv. er flutt af þm. Austf. í d., en það fjallar um að heimila hæstv. ríkisstj. að selja eyðijörðina Eiríksstaði ábúendum jarðanna Eyjólfsstaða og Lindarbrekku. Það er í grg. gerð grein fyrir ástæðunum til þess, að stungið er upp á þessari sölu. Það er enginn ágreiningur í hreppsnefndinni, sem þarna á hlut að mál, og hún mælir öll með þessu og allir sérfróðir menn, sem þarna hafa komið nálægt, eru sammála um, að það sé skynsamlegt og nauðsynlegt að auka við land þessara jarða með því að fella til þeirra land eyðijarðarinnar. En eyðijörðin er þannig sett, að það eru engar líkur til þess, að hún byggist. Ég vil leyfa mér að stinga upp á, að málinu verði vísað til hv. landbn, og fara fram á það við hv. landbn., að hún afgr. nál. um málið það tímanlega, að þetta frv. geti orðið að lögum á þessu þingi, þótt síðbúið sé af okkar hendi.
Þingræður haldnar á Alþingi Íslendinga

Forseti (SÁ): Mér hefur borizt bréf frá hæstv. forseta Ed.: „Reykjavík, 1. maí 1965. Þorvaldur Garðar Kristjánsson, 4. þm. Vestf., hefur í dag ritað mér á þessa leið: „Þar sem ég er á förum til útlanda í opinberum erindum, leyfi ég mér að fara fram á fjarvistarleyfi. Vegna forfalla 1. og 2, varamanns Sjálfstfl. í Vestfjarðakjördæmi leyfi ég mér, með skírskotun til 138. gr. l. um kosningar til Alþ., að óska þess, að 3. varamaður flokksins í kjördæminu, Rafn A. Pétursson framkvæmdastjóri, taki sæti á Alþ í fjarveru minni.“ Þetta er yður, herra forseti, hér með tilkynnt með ósk um, að þér látið fara fram í Sþ. rannsókn á kjörbréfi varamanns. Sigurður Ó. Ólafsson forseti Ed. Til forseta Sþ.“ Þá er hér símskeyti frá Kristjáni Jónssyni, svo hljóðandi: „Vegna embættisanna get ég ekki tekið sæti á Alþ. núna. - Kristján Jónsson.“ Þetta er símskeyti til Þorvalds Garðars Kristjánssonar. Þá er hér sömuleiðis bréf til skrifstofu Alþingis frá Einari Guðfinnssyni, svo hljóðandi: „Ég undirritaður lýsi því hér með yfir, að vegna veikinda get ég ekki tekið sæti á Alþingi. P.t. Reykjavík, 30/4 1965. Einar Guðfinnsson.“ Þá er hér kjörbréf fyrir Rafn Alexander Pétursson frá yfirkjörstjórn Vestfjarðakjördæmis. Ég vil leyfa mér að vísa kjörbréfinu til hv. kjörbréfanefndar. Og leyfi ég mér að fresta fundinum, á meðan rannsókn fer fram. Fundarhlé.



Herra forseti. Kjörbréfanefnd hefur haldið fund til þess að rannsaka kjörbréf Rafns Alexanders Péturssonar framkvæmdastjóra á Flateyri, sem er 3. varaþm. Sjálfstfl. í Vestfjarðakjördæmi, en þess hefur verið óskað, að hann taki nú sæti á Alþ. í fjarveru Þorvalds Garðars Kristjánssonar, hv. 4 þm. Vestf. Fyrir liggja tilkynningar frá 1. og 2. varaþingmanni Sjálfstfl. í Vestf. umd. að þeir geti ekki mætt á Alþ. nú. Kjörbréfanefnd finnur ekkert athugavert við kjörbréfið og leggur einróma til, að það verði samþ. og kosning Rafns Alexanders Péturssonar frá Flateyri verði tekin gild.
Þingræður haldnar á Alþingi Íslendinga

Forseti (BF): Svo hljóðandi bréf hefur borizt: „Reykjavík, 3. maí 1965. Davíð Ólafsson, 6. landsk. þm., hefur í dag ritað mér á þessa leið: „Þar sem ég er á förum til útlanda og mun ekki geta sinnt þingstörfum næstu vikur, leyfi ég mér að biðja um fjarvistarleyfi og með skírskotun til 138. gr. l. um kosningar til Alþ. að óska þess, að vegna forfalla 2. varamanns landsk. þm. Sjálfstfl. taki Ásgeir Pétursson sýslumaður sæti á Alþ. í fjarveru minni.“ Þetta er yður, herra forseti, hér með tilkynnt með ósk um, að þér látið fram fara í Sþ. rannsókn á kjörbréfi varamanns. Sigurður Bjarnason, forseti Nd. Til forseta Sþ.“ Fyrir liggur símskeyti frá 2: varamanni landsk. þm. Sjálfstfl., á þessa leið: „Get ekki mætt á Alþ. sökum mikilla anna hér heima. - Hermann Þórarinsson.“ Enn fremur liggur fyrir kjörbréf Ásgeirs Péturssonar og vil ég leyfa mér að biðja hv. kjörbréfanefnd að taka það til rannsóknar. Á meðan verður gert fundarhlé. - Fundarhlé.



Herra forseti. Kjörbréfanefnd hefur haft til athugunar kjörbréf Ásgeirs Péturssonar sýslumanns, 3. varauppbótarþm. Sjálfstfl. Eins og fram kom, situr 1. varauppbótarþm. á Alþ. nú, en 2. vara– þm., Hermann Þórarinsson, hefur tilkynnt, að hann geti ekki tekið sæti á Alþ. vegna anna. N. hefur athugað kjörbréfið og mælir með því, að kosningin verði tekin gild og kjörbréfið samþ.
Þingræður haldnar á Alþingi Íslendinga



Herra forseti. Á síðasta ári voru sett lög um loftferðir. Frv. það, sem hér liggur fyrir, um skrásetningu réttinda í loftförum, er samið í framhaldi af þeirri löggjöf og með sama hætti. Skv. 1. gr. laga nr. 49 1947 skal um stofnun og vernd eignarréttar og eignarhafta á skrásettu loftfari fara eftir reglum um fasteignir, að svo miklu leyti sem þeim verður við komið. Nú eru loftför alþjóðleg samgöngutæki. Er því auðsætt, að móta ber reglur um eignarrétt og eignarhöft í loftförum með hliðsjón af því. Genfarsáttmálinn frá 19. júní 1948 geymir reglur um þessi efni. Er sáttmálinn reistur á málamiðlun á milli lögskipanasáttmála ríkjanna. Ísland undirritaði sáttmálann, en hefur eigi fullgilt hann. Frv. það, sem hér liggur fyrir, er við það miðað, að Ísland staðfesti sáttmálann og öðlist þar með þá vernd fyrir loftför sín í sáttmálaríkjunum, sem sáttmálinn veitir, en sáttmálinn geymir reglur um, að hve miklu leyti sáttmálaríki ber að virða réttindi í loftförum, er eiga heima í öðrum sáttmálaríkjum. Samgmn. hefur rætt þetta mál allýtarlega og leggur einróma til, að það verði samþykkt óbreytt að öðru leyti en því, að hún flytur brtt. við 36. gr. frv., að lögin skuli þegar öðlast gildi.



Herra forseti. Frv. þetta er undirbúið með sama hætti og önnur frv. um loftferðamál og miðar að því að veita ákvæðum Genfarsáttmálans frá 1948 um uppboð á loftförum lagagildi. Ákvæðin eru þó eigi takmörkuð við sáttmálaríki, þar sem þau þykja eiga við um önnur loftför. Samgmn. hefur rætt þetta mál og leggur einróma til, að það verði samþykkt óbreytt að öðru leyti en því, að hún flytur þá brtt. við 5. gr. frv., að lög þessi öðlist þegar gildi.
Þingræður haldnar á Alþingi Íslendinga

Á 50. fundi í Sþ., 8. maí, var tekin á dagskrá: Tilkynning frá ríkisstjórninni. Forsrh. (Bjarni Benediktsson): Herra forseti. Nú fyrir hádegið í dag var haldinn ríkisráðsfundur og bar ég þá svo hljóðandi tillögu upp fyrir forseta Íslands: „Gunnar Thoroddsen fjmrh. mun takast á hendur sendiherraembætti í Danmörku og hefur því beiðzt lausnar frá ráðherraembætti. Leyfi ég mér allra virðingarfyllst að leggja til, að þér, herra forseti, fallizt á lausnarbeiðni ráðherrans. Jafnframt leyfi ég mér allra virðingarfyllst að leggja til, að Magnús Jónsson alþm. verði skipaður ráðherra í stað Gunnars Thoroddsens með sama verksvið og hann hafði. Leyfi ég mér allra virðingarfyllst að leggja fyrir yður, herra forseti, bréf um lausn Gunnars Thoroddsens frá ráðherraembætti, skipunarbréf handa Magnúsi Jónssyni alþm. til þess að vera ráðherra í ríkisstj. Íslands og enn fremur úrskurð um breyt. á forsetaúrskurði, nr. 64 1959, um skipun og skipting starfa ráðherra o.fl.“ Á þessar till. féllst forsetinn og hefur samkv. því Magnús Jónsson tekið við störfum fjármálaráðherra. Leyfi ég mér að bjóða hann velkominn til síns vandasama starfs, jafnframt því sem ég þakka fyrrv. hæstv. fjmrh., Gunnari Thoroddsen, fyrir hans frábæra starf í ríkisstj., ágætt samstarf við okkur, sem með honum höfum unnið og persónulega fyrir okkar langa samstarf í stjórnmálum og að öðrum efnum. Gunnar Thoroddsen hefur nú setið á Alþ. lengst af allt frá því 1934. Ég hygg, að hann hafi verið kosinn á þing yngri, en nokkur annar og þó að hann sé enn á bezta aldri, á hann að baki sér lengri þingferil en flestir, sem á þingi hafa setið og veit ég, að allir alþm. taka undir með mér, þegar ég þakka honum hans ágætu störf á þingi. Við óskum honum allir gæfu og gengis í framtíðinni.

Á 50. fundi í Sþ., 8. maí, mælti forseti (BF): Svo hljóðandi bréf hefur borizt: „Reykjavík, 7. maí 1965. Guðmundur Í. Guðmundsson, 4. landsk. þm., hefur í dag ritað mér á þessa leið: ,,Þar sem ég er á förum til útlanda í opinberum erindum og mun ekki geta sinnt þingstörfum næstu vikur, leyfi ég mér að biðja um fjarvistarleyfi og með skírskotun til 138. gr. l. um kosningar til Alþingis óska þess, að þar sem 1. varamaður landsk. þm. Alþfl., Friðjón Skarphéðinsson bæjarfógeti, er erlendis, taki 2. varamaður landsk. þm. Alþfl., Unnar Stefánsson viðskiptafræðingur, sæti á Alþingi í fjarveru minni: Þetta er yður, herra forseti, hér með tilkynnt. Sigurður Ó. Ólafsson, forseti Ed. Til forseta Sþ.“ Unnar Stefánsson viðskiptafræðingur hefur áður átt sæti á þingi sem varamaður Alþfl., og staðfest er, að 1. varamaður Alþfl., Friðjón Skarphéðinsson, er erlendis. Tekur Unnar Stefánsson því sæti 4. landsk. þm. á þinginu að þessu sinni og býð ég hann velkominn til starfa.
Þingræður haldnar á Alþingi Íslendinga



Herra forseti. Fjhn. þessarar hv. d. hefur haft frv. þetta til athugunar. N. kvaddi á fund sinn Yngva Ólafsson deildarstjóra, sem er formaður í stjórn verðjöfnunarsjóðs fyrir olíu og benzíni, til þess að fá hjá honum skýringar. Eins og fram kemur í aths. við þetta frv., felst í því, að ráðh. geti ákveðið, að úr verðjöfnunarsjóði megi greiða fé til rekstrar slíkra geyma um takmarkaðan tíma, sem þar er átt við. Slíkar greiðslur ásamt flutningskostnaði til annarra útflutningsstaða mega þó aldrei vera hærri en það, sem greitt yrði fyrir flutning olíunnar á viðkomandi svæði frá útflutningshöfn við Faxaflóa samkv. gildandi reglum. Má gera ráð fyrir því, að með þessu yrði flutningurinn ódýrari og aukið öryggi er samfara því að hafa birgðastöðvar á stærstu notkunarsvæðunum. N. mælir með því, að frv. verði samþ. óbreytt, þó með þeirri undantekningu, að 2 nm., hv. 11. þm. Reykv. og 1. þm. Norðurl. v., voru ekki reiðubúnir til þess að taka afstöðu til málsins.



Herra forseti. Frv. þessu var vísað til fjhn. fyrir um það bil einum sólarhring og það var haldinn fundur um það kl. 1.30 í dag, hálftíma áður, en þingfundur hófst í d. Þetta mál er þannig vaxið, að maður þyrfti að hafa haft tíma til að athuga það, en hann hefur enginn gefizt, því að hér hafa mörg stórmál legið fyrir. Hér er lagt til, að farið verði inn á nýjar brautir í þessu verðjöfnunarmáli á olíu og benzíni. Það er lagt til að fara að borga úr verðjöfnunarsjóði að nokkru leyti stofnkostnað olíugeyma hjá olíufélögunum. Þetta getur risið upp hingað og þangað um landið. En það er um málið að segja, að við fulltrúar Framsfl. höfum ekki á þessum skamma tíma getað fengið okkur ýmsar upplýsingar, sem við hefðum þurft að fá til þess að geta tekið afstöðu til málsins og látum það því afskiptalaust. Satt að segja teljum við það óhæfu að afgreiða slíkt mál svo undirbúningslaust.
Þingræður haldnar á Alþingi Íslendinga

Á 90. fundi í Nd., 11. maí, mælti forseti (SB): Þá er dagskrá þessa fundar þrotin. Þar sem þetta verður væntanlega síðasti fundur hv. þd. að þessu sinni, leyfi ég mér að þakka öllum hv. þdm. góða og ánægjulega samvinnu við mig sem forseta á liðnum vetri. Jafnframt leyfi ég mér að óska hv. þdm. og fjölskyldum þeirra alls velfarnaðar. Utanbæjarþm. óska ég góðrar heimferðar og heimkomu. Að lokum vil ég láta þá ósk í ljós, að við megum hér allir heilir hittast á nýju þingi.



Herra forseti. Ég vil fyrir hönd okkar þdm. þakka hæstv. forseta fyrir hlý orð og góðar óskir í okkar garð. Ég þakka honum fyrir gott samstarf við okkur þm. á þessu þingi og góða og röggsamlega fundarstjórn. Ég óska honum og hans fjölskyldu alls hins bezta og bið hv. þdm. að taka undir óskir mínar til hæstv. forseta með því að rísa úr sætum sínum. - Dm, risu úr sætum.

Forseti (SB): Ég þakka hv. 5. þm. Austf. fyrir hlýleg ummæli í minn garð og öllum hv. þdm. fyrir að hafa tekið undir þau. Ég endurtek árnaðaróskir mínar til hv. þdm. og segi fundinum slitið. Á 54. fundi í Sþ., 12. maí, las forseti svofellt yfirlit um störf þingsins: Þingið hefur staðið frá 10. okt. til 22 des. 1964 og frá 1. febr. til 12. maí 1965, alls 175 daga. Þingfundir hafa verið haldnir sem hér segir: Í neðri deild ..................... 90 – efri deild ...................... 91 – sameinuðu þingi .......... 54 Alls 235 I. Lagafrumvörp: 1. Stjórnarfrumvörp: a. Lögð fyrir neðri deild . . . . 37 b. – – – – – efri deild . . . . . 35 c. - - – – – – sameinað þing . 2 74 Þingmannafrumvörp: a. Borin fram í neðri deild .. 42 b. - - í efri deild ... 18 60 134 Í flokki þingmannafrumvarpa eru talin 5 frumvörp, sem nefndir fluttu að beiðni einstakra ráðherra. Úrslit lagafrumvarpa urðu þessi: a. Afgreidd sem lög: Stjórnarfrumvörp .......... 66 Þingmannafrumvörp ....... 17 83 b. Fellt: Þingmannafrumvarp ......... 1 c. Afgreitt með rökstuddri dagskrá: Þingmannafrumvarp .......... 1 d. Vísað til ríkisstjórnarinnar: Þingmannafrumvörpum ....... 4 e. Ekki útrædd: Stjórnarfrumvörp .......... 8 Þingmannafrumvörp ....... 37 45 134 II. Þingsályktunartillögur: Bornar fram í sameinuðu þingi . . . . . . . . 55 Þar af: a. Ályktanir Alþingis . ......... 14 b. Vísað til ríkisstjórnarinnar . . . . . 3 c. Ekki útræddar :. .. ...... .... .. 38 Allar bornar fram í sameinuðu þingi, 31, en sumar eru fleiri saman á þingskjali, svo að málatala þeirra er ekki nema ............................... 16 Allar þessar fyrirspurnir voru ræddar nema þrjár. Mál til meðferðar á þinginu alls . . . . .. 205 Tala prentaðra þingskjala alls ........ 769
Þingræður haldnar á Alþingi Íslendinga

Á 54. fundi í Sþ., 12. maí, mælti forseti (BF): Áður en gengið er til dagskrár, leyfi ég mér að lesa upp svo hljóðandi bréf: „Reykjavík, 12. maí 1965. Þar sem ég hef verið skipaður sendiherra Íslands í Kaupmannahöfn og mun taka við því embætti síðar í þessum mánuði, leyfi ég mér hér með að tilkynna yður, herra forseti, að ég afsala mér þingmennsku frá lokum þessa þings. Gunnar Thoroddsen. Til forseta Sþ.“



Ég vil leyfa mér að þakka hæstv. forseta fyrir hlýjar kveðjur hans til okkar alþingismanna og ég vil leyfa mér fyrir okkar hönd allra að þakka honum fyrir réttláta fundarstjórn í Sþ. og fyrir mjög gott samstarf við þingvinnuna. Ég vil leyfa mér að óska honum og fjölskyldu hans allra heilla og láta í ljós þá ósk, að við megum hitta hann heilan á húfi aftur í haust, þegar þingstörf hefjast á nýjan leik. Ég vil biðja hv. þm. að taka undir þessar óskir og þakkir með því að rísa úr sætum.- 
            

Forseti (BF): Ég þakka hv. 1. þm. Austf., Eysteini Jónssyni, fyrir hlý orð og vinsamleg í minn garð og minnar fjölskyldu. Einnig þakka ég hv. alþingismönnum undirtektir þeirra og endurtek óskir minar um gæfu og gengi þeim til handa og ég vona, að við hittumst hér allir heilir að hausti: - Forseti Íslands tekur nú til máls.



Ég hef í dag gefið út svofellt forsetabréf: „Forseti Íslands gjörir kunnugt: Alþingi, 85. löggjafarþing, hefur lokið störfum. Mun ég því slíta Alþingi í dag, miðvikudaginn 12. maí 1965. Gjört í Reykjavík, 12. maí 1965. Ásgeir Ásgeirsson, Bjarni Benediktsson. Forsetabréf um þinglausnir.“ Samkv. þessu bréfi, er ég hef nú lesið, lýsi ég yfir því; að þessu þingi, sem nú hefur lokið störfum, er slitið. Ég óska þingmönnum velfarnaðar, þjóðinni allra heilla og bið alþingismenn að minnast fósturjarðar vorrar, Íslands, með því að rísa úr sætum. Þingheimur stóð upp, og forsrh., Bjarni Benediktsson, mælti: „Lengi lifi forseti vor og fósturjörð.“ Tóku þm. undir þau orð með ferföldu húrrahrópi.
Þingræður haldnar á Alþingi Íslendinga

forseti (BF): Ég vil leyfa mér að minnast nokkrum orðum Hermanns Þórarinssonar bankaútibússtjóra á Blönduósi, sem varð bráðkvaddur hér í borg s.l. sunnudagskvöld, 24. okt., 52 ára að aldri. Hann var varaþm. Sjálfstfl. í Norðurlandskjördæmi vestra og tók sæti á Alþ. um skeið í þinglok vorið 1964. Hermann Þórarinsson var fæddur á Hjaltabakka í Torfalækjarhreppi 2. okt. 1913. Foreldrar hans voru Þórarinn bóndi og alþm. Jónsson bónda á Halldórsstöðum á Langholti Þórarinssonar og kona hans, Sigríður Þorvaldsdóttir prests á Hjaltabakka Ásgeirssonar. Hann lauk stúdentsprófi við Menntaskólann í Reykjavík vorið 1934 og stundaði síðan nám í efnafræði í Göttingen í Þýzkalandi 1936–1937. Sumurin 1934–1940 vann hann við efnafræðistörf og bókhald á Hesteyri. Lögregluþjónn á Blönduósi var hann 1941–1947 og vann einnig þau ár að skrifstofustörfum hjá samvinnufélögunum þar. Árið 1947 tók hann við rekstri Sparisjóðs Húnvetninga og annaðist hann fram til ársins 1963. Það ár var hann ráðinn útibússtjóri Búnaðarbanka Íslands á Blönduósi, þegar Sparisjóður Húnvetninga var sameinaður útibúinu, og gegndi hann því starfi til æviloka. Jafnframt þessum aðalstörfum gegndi Hermann Þórarinsson ýmsum sveitarstjórnarstörfum. Hann var hreppstjóri og gjaldkeri Blönduóshrepps frá 1947, oddviti hreppsnefndar frá 1958 og átti sæti í sýslunefnd frá 1961. Einnig sinnti hann um skeið kennslustörfum á Blönduósi. Hermann Þórarinsson átti skamma stund setu á Alþ., enda mun hann hafa átt lítt heimangengt frá annasömum skyldustörfum heima í héraði. Þar vann hann störf sín af alúð og gætni, naut vinsælda og trausts, svo að honum voru falin trúnaðarstörf í sívaxandi mæli, meðan honum entist aldur. Fráfall slíks manns er harmsefni, en þó sárast þeim, er næstir standa og hafa öðrum fremur notið verka hans og samvista. Ég vil biðja hv. alþm. að votta minningu Hermanns Þórarinssonar virðingu sína með því að rísa úr sætum. -
Þingræður haldnar á Alþingi Íslendinga



Herra forseti. Á síðasta þingi var gerð breyt. á lögum um brunatryggingar í Reykjavík, en sá lagabálkur er frá 1954. Þessi breyt. var sú, að heimilt skuli vera fyrir borgarstjórn að leysa út húseignir, þar sem brunatjón hefur orðið, með nánari fyrirmælum þar um, þar sem brunahætta geti stafað af því, að húsið sé þar, sem það er statt, eða af skipulagsástæðum. Um þessa breyt, var enginn ágreiningur á síðasta þingi, þegar hún var samþ. En vert er að geta, að önnur lög gilda um brunatryggingar utan Reykjavíkur, og eftir bendingu frá Sambandi íslenzkra sveitarfélaga hefur félmrh. flutt frv. um, að sams konar ákvæði skuli tekin inn í lög um brunatryggingar utan Reykjavíkur. Hæstv. félmrh. mælti fyrir þessu frv. við 1. umr., og tel ég enga ástæðu til að gera frv. að umræðuefni, en heilbr.- og félmn. hefur athugað það og orðið sammála um að mæla með, að það verði samþ. óbreytt.